உங்கள் நிகழ்வுக்கு நுழைவுக் கட்டணம் உண்டா, அது எவ்வளவாக இருக்க வேண்டும் என்பதைத் தீர்மானித்துக் கொள்ளுங்கள்.  நுழைவுக் கட்டணம் அதிகமாக இருந்தால் பங்கேற்பாளர்கள் வட்டம் சிறிதாகி உங்கள் நோக்கத்தைப் பாதிக்கலாம்.  அதே வேளை உங்கள் செலவுகளையும் நிவர்த்தி செய்ய வேண்டும்.  .உங்கள் நிகழ்வுக்கு யார் யார் நிதி உதவி செய்வார்கள் என்பதை அடையாளம் காணுங்கள். வணிகர்கள், வணிக நிறுவனங்களிடம் இருந்து ஆதரவு தேவையா, பெறலாமா, கிடைக்குமா, எப்படிப் பெறலாம் என்பதை அலசுங்கள்.  அப்படிப் பெறக் கூடியதாக இருப்பின் நிகழ்வில் அவர்களை எப்படி அடையாளம் காட்டப் போகிறீர்கள் என்பதைப் பற்றியும் குறிப்பெடுத்துக் கொள்ளுங்கள்.  இது ஒரு முக்கிய தேவையாக இருந்தால் குறிப்பிட்ட வளங்கள் இதை நிறைவேற்ற ஒதுக்கப்பட வேண்டும்..நிகழ்ச்சி நிரல் .ஒழுங்கமைப்பு அணி கூடி நிகழ்வின் நிகழ்ச்சி நிரலை உருவாக்கிக் கொள்ளுங்கள். நிகழ்ச்சிகள் என்ன வடிவில் இருக்கும் (உரை, கலந்துரையாடல், பட்டறை, கருத்துதிர்ப்பு, கலை நிகழ்வுகள்) என்பதைத் தீர்மானித்து யார் யார் செய்வார்கள், எவ்வளவு நேரம் எடுக்கும் என்று முடிவு செய்து கொள்ளுங்கள்.  நிகழ்வுகளைச் செய்யப் போகிறவர்களிடம் நீங்கள் என்ன எதிர்பாக்கிறீர்கள் என்பதையும் அவர்களுக்கான நேரத்தையும் தெளிவுபடுத்தி விடுங்கள். அவர்களுக்கான தேவைகளையும் கேட்டறிந்து குறித்துக் கொள்ளுங்கள்.  ஒரு வேளை சிலர் ஒத்துக் கொண்டபடி நிகழ்வில் பங்கேற்க முடியாமல் போய்விடின் அதற்கான மாற்று என்ன அல்லது நிகழ்வை எப்படி தொடர்ந்து நடத்திச் செல்வது என்றும் திட்டமிட்டுக் கொள்ளுங்கள்..நிகழ்ச்சி நிரல் திட்டமிடலில் ஒரு முக்கிய கூறு தொகுப்பாளர்களைத் தீர்மானிப்பது.  யார் யார் என்ன என்ன மொழியில் தொகுப்பாளர்களாக இயங்குவர் என்பதைத் தீர்மானித்துக் கொள்ளுங்கள்..இடம், திகதி, நேரம்